Tommi Evilä

Jaakko Tommi Kristian Evilä (s. 6. huhtikuuta 1980 Tampere) on aktiiviuransa päättänyt suomalainen pituushyppääjä. Hän edusti urheilu-urallaan Tampereen Pyrintöä ja hänen valmentajanaan toimi hänen isänsä Juhani Evilä. Evilä on yhdeksänkertainen pituushypyn suomenmestari. Arvokisoissa hän saavutti pronssimitalin Helsingin MM-kisoista 2005. ==Ura== Evilä nousi Suomessa lopullisesti suuren yleisön tietoisuuteen 2005 yleisurheilun MM-kilpailujen yhteydessä selviytymällä pituushyppyfinaaliin uudella suomenennätystuloksella 818 cm ja voittamalla loppukilpailussa pronssia myötätuulituloksella 825 cm ollen MM-kisojen ainoa suomalainen mitalisti. Evilä paransi SE:tä tulokseen 819 cm Suomi–Ruotsi-maaottelussa Göteborgissa 2005. Samana vuonna hänet valittiin Vuoden yleisurheilijaksi. 28\. kesäkuuta 2008 Evilä paransi jälleen omaa Suomen ennätystään hyppäämällä Göteborgissa tuloksen 822 cm. Samalla hän ylitti olympialaisten A-rajan kahdella sentillä. Tämä ennätys rikkoutui vasta vuoden 2020 kesäkuussa. Pekingin olympialaisissa 2008 Evilä hyppäsi kaksi yliastuttua ja viimeisellään 788 cm, eikä selviytynyt finaaliin.Evilän SE olisi riittänytpronssille Evilän myötätuuliennätys on 841 cm (+3,8 m/s), joka on kaikkien aikojen pisin suomalaisen hyppäämä tulos. Hän jakoi myös 22-vuotiaiden Suomen ennätystä 804 cm, kunnes Roni Ollikainen hyppäsi 16. kesäkuuta 2012 sentin pidemmälle. Evilä hyppäsi Helsingin EM-kisoissa 2012 pituushypyn karsinnassa viimeisellä karsintahypyllään 801 cm ollen karsinnan viidenneksi paras ja selviytyen pituushypyn finaaliin. Finaalissa hän hyppäsi 779 cm ja sijoittui kilpailun kymmenenneksi. Keväällä 2013 Evilälle tehtiin polven tähystysleikkaus. Saman vuoden syksyllä hänellä havaittiin neljännen asteen välilevyn pullistuma, joka leikattiin. Leikkauksen vuoksi hän jätti pituushypyn hallikauden 2014 kokonaan väliin.http://yle.fi/urheilu/evila_toipuu_selkaleikkauksesta_to_hell_and_back/6854832 Evilä lopetti aktiiviuransa kauden 2014 jälkeen. Evilä hyppäsi uransa aikana yli 8 metriä sallituissa oloissa 28 eri kilpailussa.Tommi Evilä - Tilastopaja - Kaikki tulokset ==Muuta== Evilän elämästä on ilmestynyt Mika Wickströmin kirjoittama kirja Ilmiö EviläTommi Evilästä kirja (Aamulehti Kirjat), joka julkistettiin 15. elokuuta 2006 Olympiastadionilla. Evilä asuu Tampereella, on naimisissa ja kahden lapsen isä. Evilä opiskelee Tampereen teknillisessä yliopistossa diplomi-insinööriksiMonella suomalaisurheilijalla arvostettu opiskelupaikka pääaineenaan materiaalitekniikka. Hänen harrastuksiinsa kuuluu muun muassa kitaran soittoYllätys-dj! Espoolaisklubilla levyjä soittaakin pituushyppääjä Tommi Evilä: ”David Bowien Let’s Dance tulee vähintään kerran”. Evilä toimi ääninäyttelijänä animaatioelokuvissa Kung Fu Pandahttps://www.elonet.fi/fi/elokuva/1444668, Kung Fu Panda 2https://www.elonet.fi/fi/elokuva/1508283 ja Kung Fu Panda 3 mestari Apinan roolissa. Syksyllä 2014 Evilä oli kilpailijana Tanssii tähtien kanssa -ohjelman yhdeksännellä tuotantokaudellaTanssii tähtien kanssa -ohjelman uudet parit paljastettiin. Syyskuussa 2016 Evilä valittiin Suomen Urheiluliiton Tampereen alueen valmennuspäälliköksi. Lisäksi hän toimii Tampereen Pyrinnön valmennuspäällikkönä. Evilä on suorittanut ammattivalmentajan tutkinnon.Tommi Evilästä SUL:n valmennuspäällikkö: ”Tärkein syy ryhtyä tähän on intohimo” Evilä valittiin Tampereen kaupunginvaltuustoon vuoden 2021 kuntavaaleissa kokoomuksen ehdokkaana. Syyskuussa 2022 hän ilmoitti asettuvansa kokoomuksen ehdokkaaksi vuoden 2023 eduskuntavaaleihin. Evilä keräsi kaikkiaan 3 243 ääntä, mikä ei riittänyt valituksi tulemiseen.Tommi Evilä ==Saavutukset== (suluissa tuulilukemat) ===Kansainväliset arvokilpailut=== 1998 19-v. MM- kilpailut 10. sija 739 (0,4) Annecy 30.7.1998 2001 22-v. EM-kilpailut 5. sija 777 (0,6) Amsterdam 15.7.2001 2003 Euroopan cupin 1. div. 1. sija 773 (0,6) Lappeenranta 21.6.2003 2004 Euroopan cupin 1. div. 4. sija 775 (1,4) Istanbul 19.6.2004 2005 Sisäratojen EM-kilpailut 4. sija 797 Madrid 6.3.2005 2005 Euroopan cupin 1. div. A-ryhmä 1. sija 790 (0,7) Gävle 18.6.2005 2005 Yleisurheilun MM-kilpailut 2005 Pronssia 825 (2,9) Helsinki 13.8.2005 2005 IAAF:n yleisurheilufinaali 6. sija 800 (1,6) Monte Carlo 10.9.2005 2007 Euroopan cupin 1. div. 1. sija 790 (1,4) Vaasa 23.6.2007 2008 Euroopan cupin 1. div. 2. sija 786 (-0,1) Leiria 21.6.2008 2008 Olympialaiset karsiutuminen 788 (0,2) Peking 16.8.2008 2009 Sisäratojen EM-kilpailut 7. sija 786 Torino 8.3.2009 2009 Euroopan joukkuemestaruuskilpailut, ykkösliiga 1. sija 790 (0,7) Bergen 20.6.2009 2009 MM-kilpailut karsiutuminen 801 (1,1) Berliini 20.8.2009 2010 Sisäratojen MM-kilpailut karsiutuminen 777 Doha 12.3.2010 2010 EM- kilpailut 10. sija 791 Barcelona 1.8.2010 2012 EM-kilpailut 10. sija 779 Helsinki 1.7.2012 2013 Sisäratojen EM-kilpailut 6. sija 796 Göteborg 3.3.2013 ===SM-kilpailut=== * Kalevan kisojen voitto: 2001, 2003, 2004, 2005, 2006, 2009, 2010, 2011 ja 2013, hopeaa 2002 ja 2007, pronssia 2012 ja 2014 * Halli- SM-kulta: 2003 (750), 2009 (790) ja 2010 (787), SM-hopea 2000, 2002, 2012 ja 2013, SM-pronssi 1998 * Halli-SM-kulta (kolmiloikka): 2003 (15,55) ==Parhaat tulokset== :10 parhaan ka. 816,8 * 822 (SE) +1,0 Göteborg 28.6.2008 * 822 (sivuaa SE:tä) +2,0 (2) Bad Langensalza 5.6.2010 * 819 (SE) +1,5 (-) Göteborg 27.8.2005 (Suomi–Ruotsi) * 819 +0,3 (1) Espoo 1.8.2009 (Kalevan kisat) * 818 (SE) +0,9 (3=q) Helsinki 12.8.2005 (MM-kisojen karsinta) * 816 0,0 (-) Helsinki 13.8.2005 (MM-kisat) * 816 +1,4 (-) Lappeenranta 15.7.2010 * 815 -0,6 (1) Göteborg 4.9.2004 (Suomi–Ruotsi) * 811 +1,4 (1) Pori 16.7.2005 (Kalevan kisat) * 810 +0,3 (1) Vammala 29.8.2004 * 808 +1,4 (1) Turku 6.8.2011 * 807 +1,2 (2) Espoo 30.6.2010 * 806 +0,8 (-) Helsinki 25.7.2005 Myötätuulessa: * 841 +3,8 (1) Göteborg 8.9.2007 (Suomi–Ruotsi) * 827 +2,4 (1) Lapinlahti 3.7.2005 * 825 +2,9 (3) Helsinki 13.8.2005 (MM-kisat) * 811 +2,6 (1) Lapinlahti 22.7.2001 * 811 Göteborg 28.6.2008 == Lähteet == * * https://www.sports-reference.com/olympics/athletes/ev/tommi-evila-1.html === Viitteet === ==Aiheesta muualla== * Tommi Evilän kotisivut. * Ylen Elävä arkisto: Tommi Evilä hyppää MM-kolmoseksi 2005. * Ylen Elävä arkisto: Evilän SE Ruotsi-ottelussa 2005. Luokka:Suomalaiset pituushyppääjät Luokka:Suomalaiset yleisurheiluvalmentajat Luokka:Tampereen kaupunginvaltuutetut Luokka:Vuonna 1980 syntyneet Luokka:Elävät henkilöt Luokka:Seulonnan keskeiset artikkelit